আগামী ১৯ নভেম্বর আরবিআইয়ের পরিচালন পর্ষদের বৈঠক। তার আগেই কেন্দ্র-আরবিআই সংঘাতের নিষ্পত্তি চাইছিল উভয় পক্ষ। এমনটাও শোনা গিয়েছিল, ওই বৈঠকের আগেই রিজার্ভ ব্যাঙ্কের গভর্নর উর্জিত পটেল ইস্তফা দিতে পারেন। কিন্তু এমনটাও শোনা যায়, তিনি যদি কেন্দ্রের দাবির কিয়দাংশ মেনে নেন, তা হলে পদত্যাগের কোনো প্রশ্ন উঠবে না। কিন্তু এমন খবর চাউর হয়ে যাওয়ার পর কিছুটা নীরবতা পালনের পরই মন্ত্রকের সংশ্লিষ্ট বিভাগের এই টুইট অন্য বার্তা বহন করে নিয়ে এল।